BASES DE ADMISIÓN NO CENTRO DE DÍA DE PRÍNCIPE FELIPE PARA O CURSO 2016-2017
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 06/04/2016)

A Xunta de Goberno desta Deputación, na súa sesión ordinaria do 1 de abril de 2016, adoptou, entre outros, o acordo de aprobar as bases de admisión no Centro de Día de Príncipe Felipe para o curso 2016-2017: Tendo en conta o disposto na Lei 13/2008, de 3 de decembro, de servizos sociais de Galicia (DOG 18/12/2008), e mais no Decreto 329/2005, de 28 xullo, (DOG 16/8/2005) polo que se regulan os centros de menores e os centros de atención á infancia, a Deputación de Pontevedra conta no Centro Príncipe Felipe (CPF) cun centro de día, servizo que, co acollemento residencial diúrno das rapazas e rapaces, procura preservar e potenciar a integración familiar natural como primeiro e principal recurso de protección, ademais de garantir as súas necesidades básicas. Menores de entre 4 meses e 16 anos de idade, empadroados nalgún dos concellos da provincia de Pontevedra, procedentes de familias que, debido a dificultades específicas de carácter social, necesiten dun apoio diario e puntual para completar a formación e atención das súas fillas e fillos. Nos casos de renovación pode ampliarse ata os 17 anos a idade de admisión se a valoración do equipo da unidade onde residiu o menor é positiva. Para isto contamos con: O Centro de Día de Príncipe Felipe, en función das prestacións que lles ofrecerá ás e aos menores beneficiarios, rexerase polas modalidades de “Atención de día básica” e “Atención de día integral”, que inclúen as seguintes prestacións: O Consello Coordinador de Centros de Acollemento, creado por Resolución presidencial de 7 de xaneiro de 2016, con núm. de rexistro 2016000327 de 13 de xaneiro de 2016, será o órgano que estableza e aplique os criterios de asignación das e dos menores a unha ou a outra das modalidades. Tendo en conta o disposto na Orde de 3 de xullo de 2000 (DOG núm.141), pola que se aproba o contido mínimo do Regulamento de réxime interior de centros de atención á primeira infancia pertencentes á Consellería de Familia e Promoción de Emprego, Muller e Xuventude, o horario máximo de permanencia das nenas e nenos no centro será, con carácter xeral, de 8 horas diarias, agás causas excepcionais e convenientemente xustificadas, que deberán ser acreditadas ante a Dirección do CPF e valoradas por esta. O Centro disporá dun servizo básico de manutención para as persoas menores, con cobertura alimenticia e hixiénica. Ademais, proporcionaranse os recursos de carácter psicoeducativo necesarios cos que conta esta institución. Os nosos esforzos centraranse nos seguintes apartados: O número de prazas por tramo de idade poderá variar en función do número de solicitudes, dos ingresos decretados pola Consellería de Política Social e doutras necesidades de uso das instalacións do CPF por parte da Deputación. Para estes efectos considérase que a unidade familiar está integrada polos cónxuxes non separados legalmente ou parellas de feito debidamente inscritas no Rexistro de Parellas de Feito de Galicia e polas fillas e fillos menores de idade (con excepción das e dos que vivan independentemente co consentimento de pais, nais ou persoas titoras) e as fillas e fillos maiores de idade incapacitados. Nos casos de nulidade, separación ou divorcio entenderase por unidade familiar a formada pola nai ou pai e todas as fillas ou fillos que residan habitualmente con ela ou el, que reúnan os requisitos anteriormente mencionados. En casos de custodia compartida entenderase por renda da unidade familiar a das persoas que convivan no domicilio familiar indicado na solicitude. A aplicación do seguinte baremo realizarase tan só sobre aquelas solicitudes que cumpran o requisito de non superar o límite de ingresos establecido para a súa aceptación. Os mecanismos de acreditación da situación económica aparecen recollidos no impreso de solicitude e son os seguintes: A acreditación desta situación será a fotocopia cotexada do libro de familia. Para acreditar estas situacións presentarase a certificación do grao de minusvalía emitida pola Consellería de Política Social e certificación médica das afeccións correspondentes ou, de ser o caso, informe dos servizos sociais acreditativos das dependencias citadas. Non se aceptarán os seguintes casos: As solicitudes poderán presentarse debidamente cubertas no Rexistro xeral ou en calquera das oficinas de rexistro da Deputación que se detallan na seguinte táboa: As solicitudes tamén se poderán presentar polos procedementos establecidos no artigo 38.4 da Lei 30/92, de 26 de novembro, de réxime xurídico das administracións públicas e do procedemento administrativo común (LRXAP/PAC). No caso de enviarse por correo postal (ao Rexistro xeral da Deputación) este envío deberá ser certificado, co selo de Correos no formulario da solicitude, para garantir que a data de remisión está incluída no prazo de presentación de solicitudes para o Centro de Día do CPF durante o curso 2016-2017. O prazo de presentación será de 30 días naturais a partir do día seguinte ao da publicación destas bases no Boletín Oficial da Provincia de Pontevedra (BOPPO). Corresponderalle ao Consello Coordinador de Centros de Acollemento establecer o tratamento que se lles dará ás solicitudes presentadas fóra de prazo, para o que procederá cumprir o requisito de viren acompañadas do informe de servizos sociais do concello onde estea empadroada a persoa menor. Na administración do CPF, na Oficina de Información do organismo provincial ou a través da páxina www.depo.es. 986 804 100, extensión 41024 A valoración das solicitudes, así como todas as cuestións que se poidan derivar da interpretación das bases, realizaraa cada curso escolar o Consello Coordinador de Centros de Acollemento de Príncipe Felipe. Ademais de valorar as solicitudes e de interpretar as bases da convocatoria o Consello contará coas seguintes atribucións e tarefas de funcionamento: a.—Data de constitución do Consello para os efectos de admisión b.—Publicación da listaxe de solicitudes presentadas c.—Período de reclamación contra a listaxe de solicitudes presentadas d.—Data de publicación da listaxe provisional de persoas admitidas e excluídas ou non aceptadas e.—Período de reclamación contra a listaxe provisional de persoas admitidas e excluídas ou non aceptadas f.—Data de publicación da listaxe definitiva de persoas admitidas e excluídas ou non aceptadas g.—Prazo de reclamación contra a listaxe definitiva de persoas admitidas e excluídas ou non aceptadas Por Resolución da Presidencia de 22 de xullo de 2015, publicada no BOPPO núm.151, de 7 de agosto de 2015, delégase na deputada Darwin Manuel Ellie Huegun Cerreguela as atribucións da Presidencia no CPF, polo que será quen, en base á valoración das solicitudes efectuada polo citado Consello Coordinador de Centros de Acollemento, ditará unha resolución acordando a relación de menores que se admitirán no centro de día durante o curso 2016-2017, así como as e os non admitidos e as causas da súa exclusión. A citada resolución esgota a vía administrativa. As persoas interesadas poderán interpoñer un recurso potestativo de reposición ante a presidenta da institución provincial no prazo dun mes a partir do día seguinte ao da súa notificación (artigos 107 e 117 da LRXAP/PAC, modificada pola Lei 4/1999, de 13 de xaneiro) ou ben, directamente, un recurso contencioso-administrativo ante o Xulgado do Contencioso-Administrativo de Pontevedra segundo o disposto no artigo 8 da Lei 29/1998, de 13 de xullo, reguladora da xurisdición contencioso-administrativa, todo iso no prazo establecido no artigo 46 da citada lei. Existe para estas persoas un período de proba e de adaptación aos centros e ás súas normas; no caso de non cumprilas poderán ser dadas de baixa, previo informe dos servizos técnicos do CPF. Ao comezo de cada curso as familias asinarán no Centro un protocolo de compromisos, dependendo das circunstancias que motiven a admisión da persoa menor. Existirá, a posteriori, unha Comisión de seguimento que valorará durante o transcurso da estancia da persoa menor se os compromisos iniciais son cumpridos. A duración do período e os criterios de valoración que se utilizarán serán decisión do Consello Coordinador de Centros de Acollemento ou, no seu caso, da Comisión de seguimento que se constitúa en cada centro. Esta Comisión de seguimento ten a competencia de lle propoñer á deputada delegada a continuidade ou non da persoa menor no Centro en función de se os compromisos son acadados ou non se cumpren. I.—Modelo de solicitude II.—Modelo de autorización para a asistencia, en compañía de persoal educativo, a actividades culturais e de lecer ou extraescolares que se realicen fóra do CPF en horario lectivo III.—Modelo de documento de compromiso IV.—Modelo de autorización para a utilización de nomes e imaxes da persoa menor nos medios de comunicación V.—Modelo de autorización ao persoal educativo para asistir a reunións e titorías do Centro onde a persoa menor estea escolarizada VI.—Modelos de autorizacións á unidade de psicoloxía para realizar unha valoración da ou do menor e do seu contorno familiar Estes documentos anexos, ademais da solicitude, deberán cubrirse e presentarse co fin de facilitar a organización dos centros onde sexan admitidas as e os menores. Pontevedra, 1 de abril de 2016.—A presidenta, M.ª del Carmen Silva Rego.—O secretario Carlos Cuadrado Romay.